Komissio on analysoinut maksumäärärahatarpeita ja käytettävissä olevia määrärahoja perusteellisesti kunkin toimen osalta, ottaen huomioon mahdollisuuden kohdentaa maksumäärärahoja uudelleen Verkkojen Eurooppa -välinettä koskevan luvun sisällä. Se katsoo, että maksumäärärahoihin tarvitaan 100 miljoonan euron lisäys, jotta voidaan noudattaa maksujen määräaikoja ja täyttää kaikki oikeudelliset velvoitteet.

Tuensaajilla on velvollisuus toimittaa välimaksupyyntö joka toinen vuosi, ja lisäksi ne voivat toimittaa vapaaehtoisen välimaksupyynnön joka vuosi. Vuonna 2020 useat suuret tuensaajat käyttivät hyväksi tätä joustomahdollisuutta ja toimittivat enemmän välimaksupyyntöjä kuin aiempina vuosina keskimäärin. Nopeaa täytäntöönpanovauhtia ei kyetty alun perin ennakoimaan vuoden 2020 talousarviossa, ja se on tärkein syy maksumäärärahatarpeiden kasvuun.

Nämä ennakoimattomat tarpeet on katettu osittain sisäisillä uudelleenkohdennuksilla, mutta maksumäärärahoja tarvitaan silti lisää 93,8 miljoonaa euroa, jotta Euroopan komissio voi täyttää sopimusvelvoitteensa EIR:a kohtaan.

Täytäntöönpanokumppani eli Euroopan investointirahasto (EIR) julkaisi rahoituksen välittäjille suunnatun, tarkistetun kiinnostuksenilmaisupyynnön, joka koski covid-19-pandemiaan liittyvää erityistoimenpidettä. Kiinnostuksenilmaisupyyntö saatiin onnistuneesti päätökseen tämän vuoden toukokuun lopussa. Tämän lisäyksen seurauksena tarvitaan lisää maksumäärärahoja, koska EIR:n mahdolliset käteistarpeet on maksettava ensin COSME-lainatakausjärjestelyn kautta (suuririskisin osa) ennen kuin esitetään käteisvaateita ESIR-rahaston puitteissa (toissijainen osuus).

Kokonaismäärärahasiirto tehdään vuosittain koko komission tasolla. Siinä kaikkia pääosastoja ja yksiköitä pyydetään tarkastelemaan viimeistään syyskuun alussa talousarvioon sisältyvien maksumäärärahojensa toteutusta asianomaisen vuoden loppuun saakka. Tarkoituksena on varmistaa, että talousarvioon sisältyvät maksumäärärahat on vuoden loppuun mennessä käytetty mahdollisimman tehokkaasti, sovittamalla yhteen lisätarpeet ja odotettavissa oleva määrärahojen vajaakäyttö. Tämän vuoksi parlamentille ja neuvostolle esitetään vuosittain lokakuun alussa erillinen määrärahasiirtopyyntö (varainhoitoasetuksen 31 artiklan mukaisesti).

Kokonaisvaikutus tulopuoleen on muiden tulojen väheneminen 588 miljoonalla eurolla, jota kompensoidaan korottamalla vastaavasti BKTL-maksuosuuksia.

Otsakkeen 2 maksusitoumusmäärärahojen kasvua kompensoivat jonkin verran otsakkeessa 1a erillisvirastoihin liittyvät säästöt, jolloin maksusitoumusmäärärahojen kokonaislisäys on 36,4 miljoonaa euroa.

Tällä vuotta 2020 koskevalla lisätalousarvioesityksellä (LTE) nro 10 on seuraavat kolme tarkoitusta:

euroa Budjettikohta Nimi Maksusitoumusmäärärahat Maksumäärärahat Pääluokka III – Komissio 06 02 01 04 Verkkojen Eurooppa -väline – koheesiorahaston osuus - 100 000 000 Yhteensä 0 100 000 000

2.3.Euroopan maaseudun kehittämisen maatalousrahasto (maaseuturahasto)

Covid-19-kriisi ei ole hidastanut maaseuturahastosta rahoitettavien ohjelmien rahoituksen toteuttamista.

Komissio on laatinut perusteellisen analyysin jäsenvaltioiden elokuun 2020 loppuun mennessä toimittamista ennakkoarvioista ja katsoo, että maksumäärärahoja tarvitaan vielä 750 miljoonaa euroa, jotta voidaan kattaa kaikki odotettavissa olevat maksatushakemukset, jotka on maksettava vielä vuonna 2020. Näihin ennakkoarvioihin sisältyy myös komission ehdottaman kertakorvauksen vaikutus. Kertakorvauksen tarkoituksena on tarjota helpotusta covid-19-epidemiasta kärsiville viljelijöille ja pienille ja keskikokoisille maatalousyrityksille (komission alun perin ehdottaman 1 %:n sijaan tuen perusteeksi vahvistettiin lopulta enintään 2 % unionin rahoitusosuudesta). Eräät jäsenvaltiot ovat itse asiassa jo alkaneet soveltaa tätä uutta maaseuturahaston toimenpidettä maaseudun kehittämisohjelmissaan, ja muiden odotetaan seuraavan niiden esimerkkiä.

Tämä näkyy jo vuonna 2020 korvauspyyntöjen lisääntymisenä.

euroa Budjettikohta Nimi Maksusitoumusmäärärahat Maksumäärärahat Pääluokka III – Komissio 05 04 60 01 Maaseudun kestävän kehityksen edistäminen sekä alueellisesti ja ympäristön kannalta tasapainoisemman, ilmastomyönteisemmän ja innovatiivisemman unionin maatalousalan edistäminen - 750 000 000 Yhteensä 0 750 000 000

2.4.EU:n maailmanlaajuiset koronavirustoimet

Unioni ilmaisi EU:n maailmanlaajuisia koronavirustoimia koskevassa yhteisessä tiedonannossa solidaarisuutta kumppanimaita kohtaan ja sitoutui osana Team Europe -lähestymistapaa auttamaan niitä selviytymään kriisin taloudellisista, sosiaalisista ja terveyteen kohdistuvista seurauksista. Komissio on tiedonannon julkaisemisen jälkeen kohdentanut uudelleen liittymistä valmistelevan tukivälineen (IPA II), Euroopan naapuruusvälineen (ENI) ja kehitysyhteistyön rahoitusvälineen (DCI) puitteissa toteuttamiaan toimia. Sen vuoksi näitä kolmea välinettä varten tarvitaan lisää maksumäärärahoja yhteensä 586 miljoonaa euroa seuraavasti:

2.4.1 Liittymistä valmisteleva tukiväline (IPA II)

Liittymistä valmistelevan tukivälineen osalta on mukautettu budjettitukimaksuja ja lisätty ennakkomaksuja, ennakkorahoitusta ja välilliseen hallinnointiin liittyvää tukea täytäntöönpanon nopeuttamiseksi.

Vuoden 2020 loppuun mennessä suoritettavia maksuja koskevien tarkistettujen ennakkoarvioiden perusteella ja yksilöityjen uudelleenkohdentamisten lisäksi tarvitaan vielä 210 miljoonaa euroa määrärahoja, jotta voidaan kattaa Montenegroa, Albaniaa, Kosovoa, Serbiaa, Pohjois-Makedoniaa ja Turkkia koskeviin sopimuksiin liittyvät maksut sekä budjettitukimaksut Serbialle, Albanialle ja Pohjois-Makedonialle.

euroa Budjettikohta Nimi Maksusitoumusmäärärahat Maksumäärärahat Pääluokka III – Komissio 22 02 01 01 Länsi-Balkan – Tuki poliittisille uudistuksille ja niihin liittyvälle lainsäädännön asteittaiselle mukauttamiselle unionin säännöstöön - 40 000 000 22 02 01 02 Länsi-Balkan – Tuki taloudelliselle, sosiaaliselle ja alueelliselle kehitykselle ja siihen liittyvälle lainsäädännön asteittaiselle mukauttamiselle unionin säännöstöön - 70 000 000 22 02 03 01 Turkki – Tuki poliittisille uudistuksille ja niihin liittyvälle lainsäädännön asteittaiselle mukauttamiselle unionin säännöstöön - 10 000 000 22 02 03 02 Turkki – Tuki taloudelliselle, sosiaaliselle ja alueelliselle kehitykselle ja siihen liittyvälle lainsäädännön asteittaiselle mukauttamiselle unionin säännöstöön - 90 000 000 Yhteensä 0 210 000 000

2.4.2 Euroopan naapuruusväline (ENI)

Komissio on Euroopan naapuruusvälineen osalta mukauttanut ja lisännyt käynnissä olevien ohjelmien määrärahoja nopeuttaakseen ohjelmien täytäntöönpanoa ja niihin liittyvien maksujen toteutusta.

Tarkistettujen ennakkoarvioiden pohjalta havaittujen uudelleenkohdentamisten lisäksi tarvitaan vielä yhteensä 286 miljoonaa euroa maksumäärärahoja, jotta voidaan kattaa maksujen suorittaminen nopeammassa tahdissa useissa budjettitukiohjelmissa (Marokko, Tunisia, Jordania, Algeria, Georgia ja Armenia) ja täydentää useiden muiden kansallisten ja alueellisten, pieniä ja keskisuuria yrityksiä tukevien ohjelmien määrärahoja (esim. häiriönsietokyvyn ja vakauden parantaminen Ukrainan itäosissa ja Armeniassa).





euroa Budjettikohta Nimi Maksusitoumusmäärärahat Maksumäärärahat Pääluokka III – Komissio 22 04 01 02 Välimeren maat – Köyhyyden vähentäminen ja kestävä kehitys - 221 000 000 22 04 02 02 Itäinen kumppanuus – Köyhyyden vähentäminen ja kestävä kehitys - 65 000 000 Yhteensä 0 286 000 000

2.4.3 Kehitysyhteistyön rahoitusväline (DCI)

Komissio on kehitysyhteistyön rahoitusvälineen osalta nopeuttanut budjettitukitoimiin liittyvien maksujen suorittamista useissa maissa, ja jonkin verran varoja on kohdennettu uudelleen erityisesti covid-19-kriisin johdosta toteutettaviin uusiin hankkeisiin esimerkiksi Afganistanissa. Niihin liittyviä sopimuksia allekirjoitetaan parhaillaan, ja sopimusten seurauksena on suoritettava ennakkomaksuja vielä vuonna 2020.